
Încă din prima zi, proiectul Rosia Montană a început cu o mare minciună: aşa-zisa licitaţie. Pe 5 
septembrie 1995, compania de stat Regia Autonomă a Cuprului (RAC) Deva (devenită ulterior 
Minvest) publica în cotidianul "Adevärul” un anunţ din care reiesea că este interesată de încheierea 
unui parteneriat cu o societate străină pentru "prelucrarea sterilelor cu conţinut de metale prețioase 
din iazuri de decantare vechi în amestec cu minereu auro-argintifer la Roşia Montană”. Conform 
anunţului, ofertele urmau să fie așteptate 30 de zile. După cum avea să se dovedească ulterior, 
contractul dintre Gabriel Resources și RAC Deva fusese semnat pe... 4 septembrie 1995, cu o zi 
înaintea publicării anunţului de licitatie'. 


Zăcămintele de la Rosia Montană au fost listate la bursă fără acordul proprietarului - statul român. 
În luna aprilie 1997, Bursa din Vancouver solicita autorităţilor române să confirme informaţiile 
legate de asocierea Regiei de stat cu firma Gabriel Resources. Asocierea dintre Gabriel Resources si 
compania de stat s-a produs la două săptămâni ULTERIOR scrisorii de la Bursa din Vancouver, pe 3 
iunie 1997, prin înfiinţarea societăţii EuroGold, devenită ulterior Roşia Montană Gold Corporation 
(RMGC). 


Unul dintre artizanii acestor inginerii a fost Mihail lanâș, fost director al Agenţiei Naţionale pentru 
Resurse Minerale (ANRM), devenit ulterior director în una dintre firmele lui Frank Timiș, Regal 
Petroleum. 


“SRI s-a interesat atunci de operaţiunea listării, dar cred că povestea a fost musamalizatä, pentru că 
lucrurile au continuat, nu s-a mai întâmplat nimic de atunci”?, declaraţie a lui Mihail lanâș, în 2011 


"Onorabilitatea” investitorilor 


Părintele Afacerii Roşia Montană, Frank Timiş, a fost racolat din rândurile reţelei româneşti de 
traficanţi de droguri din Australia. Tatăl său vitreg a fost condamnat pentru trafic de droguri, Timiş 
fiind condamnat, la rândul lui, pentru posesie de droguri. 


Singurul lucru în care excelase Frank Timiş în afaceri înainte de a ajunge la Roşia Montană a fost 
falimentarea mai multor companii pe care le-a înfiinţat (Morwest Holdings Pty Ltd, Riverdale Mining, 
Timis Corporation, Carpathian Investments şi Pneumatic Systems International Pty Ltd; ultimele 
patru companii fiind lichidate de Australian Securities & Investments Commission (ASIC), instituţie 
care monitorizează toate firmele australiene. 


Principalul asociat al lui Timiş în Afacerea Roşia Montană a fost Stephen G. Roman, fiul lui Stephen B. 
Roman, care ajunsese în România în anii 80, adus de Ceauşescu. Timiş, Stephen G. Roman şi Ovidiu 
Tender au format un grup care, la sfârşitul anilor 90 şi începutul anilor 2000 au încercat să pună 
mâna pe o parte importantă a resurselor româneşti. Pe lângă zăcămintele de aur au concesionat 
(prin Regal Petroleum) rezervele de gaze de şist din Moldova (vândute în 2011 către Chevron). În 
2001, Stephen G. Roman a fost implicat în prima tentativă (eşuată) de privatizare a Oltchim. Firma 
lui Roman, Exall, a câştigat licitaţia dar s-a dovedit că nu avea banii necesari să plătească preţul. 
Timiş şi Tender au format în 2003 un consorţiu cu gigantul petrolier american Halliburton, pentru 
a cumpăra Petrom. Unul dintre şefii consortiului format, Willem Matser, fost membru al staff-ului 
NATO, a fost arestat în martie 2003, pentru implicare în spălarea banilor proveniţi din traficul de 
droguri columbiene. Consorţiul a fost descalificat din cursa pentru privatizarea Petrom. 


Actualii acţionari principali ai Gabriel Resources au un trecut la fel de controversat. Benny Steinmetz 
(deţinătorul grupului BSG) a fost acuzat de implicare în războiale diamantelor însângerate, din 
Sierra Leone şi Congo. Divizia de imobiliare a grupului BSG, Seven Hills, a început mai multe afaceri 
în România, anuntänd investiţii de peste 500 de milioane de euro. În total, a investit... 14 milioane. 
În acest an, grupul lui Steinmetz este subiectul unui scandal internaţional legat de modul în care 
a intrat în posesia celui mai mare zăcământ de fier din lume, din Guineea. Cazul face subiectul 
unei anchete a FBI, care l-a arestat în această primăvară pe unul dintre directorii companiilor lui 
Steinmetz“. 


Cianura. Cantitatea conteaza 


„Cianură există si în cafea” — propaganda RMGC 


"Nu există niciun studiu, nicăieri, nicio măsurătoare care să demonstreze că în cafea s-ar găsi cianură 
de sodiu. Am citit studiile ştiinţifice menţionate pe site-urile companiilor miniere si alte studii din 
literatura internaţională (studii mai importante fiind review-urile lui Eisler R. 1991, US Fish Wildlife 
Service, Biol. Rep. 85, si cel al lui Conn E., 1980, Ann Rev Plant Physiol 31:433-451), dar se menţionează 
doar potenţialul de generare a acidului cianhidric de către anumite categorii de plante. Nicăieri nu 
am găsit date referitoare la prezenţa cianurii de sodiu (utilizată în minerit) în boabele de cafea, si 
cu atât mai putin date despre o eventuală concentraţie a cianurii în cafea. Ceea ce se ştie însă cu 
siguranţă este că seminţele unor plante, cum ar fi merele sau caisele, contin compuși ce în reacţie 
cu acidul din stomac generează acid cianhidric, astfel că un consum substanţial al acestor seminţe 
poate provoca otrăvire acută. Cianura de sodiu utilizată în minerit nu este nici pe departe similară, 
nici măcar în concentraţii mici, compușilor cianogenici prezenţi în anumite plante din natură”*- Raul. 
C. Muresan, doctor în neurostiinte, după o cercetare în toate bazele de date științifice disponibile 
online, la nivel mondial 


Cantitatea e mai importantă decât concentraţia! Un om care mănâncă o mână de sâmburi de 
caise nu pateste nimic, dacă mănâncă un kilogram, moare otrăvit - concentraţia rămâne aceeași, 
ceea ce ucide e cantitatea 


Proiectul minier de la Roșia Montană presupune utilizarea unei cantităţi uriașe de cianură: peste 
200 mii tone de cianură. 


Cantitatea de cianură folosită într-un singur an la Roșia Montană ar fi de 10 (zece) ori mai mare 
decât toată cantitatea de cianură folosită în mineritul cu cianuri din întreaga Europă 


„De peste o sută de ani cianura se foloseşte în mineritul din întreaga lume” —- propaganda RMGC 


Timp de sute de ani efectele cancerigene ale tutunului nu au fost cunoscute. La începutul secolului 
XX, unii medici mai recomandau încă tutunul pentru efectele lui... terapeutice 


Cianura - studiu de caz: Mina Marlin, Guatemala 


e ,Secunoaste foarte putin despre impactul cumulat și combinat asupra sănătăţii umane - in 
special în cazul copiilor - ca urmare a expunerii cronice la mixturi complexe cum sunt cele 
studiate acum” - dr. Howard Hu, de la Universitatea Michigan, la finalul unui studiu legat de efectul 
exploatării cu cianură la Mina de aur Marlin din Guatemala, deschisă în 2005, și care utilizează 
aceeași tehnologie ca cea propusă de RMGC 


e „Compania contribuie la bunăstarea comunităţii locale, prin salarii si o fundaţie non-profit, si 
testează în mod regulat calitatea aerului si a apei, găsindu-le ca fiind acceptabile conform 
standardelor internaţionale” - reprezentanţii Goldcorp, deținătoarea Minei Marlin 


e "Costurile de mediu sunt susceptibile dea depăși beneficile economice pe termen lung pentru 
comunitatea locală” - Universitatea Tufts, studiu publicat în septembrie 2011 


e „Concentrația de arsenic în apa de suprafaţă este de 2,7 ori mai mare decât standardele apei 
potabile în SUA” - studiu al Comisiei Pastorale pentru Pace si Ecologie din San Marcos 


e „Concentrația arsenicului din pânza freatică a zonei a crescut cu 400%’ - studiu al Universităţii 
din Gent, între 2006 şi 2009 


e "Concentratiile maxime de cianură, cupru și mercur au fost de peste 3, 10 si 20 de ori mai mari 
decât standardele IFC” - testări ale apei din iazul de decantare efectuate de E-tech International 
în 2006 


e "Nu există o legătură directă între activitatea minei și bolile reclamate de localnici” - 
reprezentanţii Goldcorp 


e "Probe biologice preluate de la un eșantion de rezidenţi din vecinătatea minei au niveluri 
mai ridicate de mercur, cupru, arsenic și zinc în urină și plumb în sânge, decât persoane care 
trăiesc la 7 km. depărtare de mina’ - studiu al cercetătorilor de la Universitatea Michigan, publicat 
în 2010 


e "Probe prelevate de la pârâuri din vecinătatea minei arată niveluri semnificativ mai ridicate de 
pH, conductivitate și temperatură, precum și aluminiu, mangan, cobalt și într-unul dintre pârâuri 
chiar arsenic. (...) Eruptiile cutanate și efectele respiratorii sunt specifice expunerii la cianură, 
substanţă folosită la operaţiunea minieră” - studiu al cercetătorilor de la Universitatea Michigan, 
publicat în 20107210 

Economie: Boala Olandeză si studiu de caz - Strategia economică 


de dezvoltare a orașului Câmpeni 


MEDIU ECONOMIC 


PUNCTE IARI_ „OPORTUNITATI E 
Industna prelucrani lemnului 
dezvollata si de tradiție in orasul Programe de finantare adresate 
Campeni Gezvotiam mediului economic 
Asezarea geogratica la intersecta - Partenenate public-private 
unor drumuri spre localitati Atragerea unei investii pentru 
importante a tani un mare centru comercial 
Potential tunstic generat de - Infintare de microferme pentru 
asezare, relief, imporlanta istorica produse ecologice 


Calitatea de cedntru administrativ al 
zonei 
Potential bun pentru dezvoltarea 
activitatilor economice 
producatoarea de produse 
ecologice 
Mediu bancar dezvoltat 
Potential pentru exploatarea 
matenalelor de Constructi, 
PUNCTE SLABE SS 
Acces dificil datorita starii 
deplorabile a drumunior 
Calificare slaba a fortes de munca 
Spatiu limitat pentru dezvoltare 
economica 


MENINTARI___ = 
Punerea in exploatare la 
suprafata a minereunior aunfere 
din zona pe sistemul prelucrat 
nn cianurare 


Boala Olandeză" 


e Exploatarea resurselor naturale (aur, petrol, gaze naturale) creează instabilitate economică în mai 
toate țarile în curs de dezvoltare 


e Banii generati la bugetul de stat din exploatarea resurselor au șanse mici să genereze bunăstare 
pentru cetăţenii de rând 


e Mineritul are impact mic asupra economiilor locale, si de cele mai multe ori sfârșește prin a le 
amaneta viitorul — Marcel lonescu-Heroiu, doctor în Dezvoltare Regională de la Cornell University, 
New York - actualmente angajat al Băncii Mondiale 


Blestemul resurselor 


e "De prea multe ori, pentru tara respectivă, singurul avantaj legat de mină constă în puţinele locuri 
de muncă pe care ea le creează, iar daunele ecologice create prin exploatare pot duce la dispariţia 
unor locuri de muncă în alte locuri (de exemplu, în domeniul pescuitului, dacă se diminuează 
captura în apele poluate) și, uneori, în viitor, pot genera costuri bugetare imense, guvernul fiind 
silit să suporte costurile de ecologizare”. 


Joseph E. Stiglitz, Laureat al Premiului Nobel pentru Economie, fost vicepreședinte si economist-sef la 
Banca Mondială, în "Mecanismele globalizării”, Ed. Polirom, 2008, "Cum scăpăm de blestemul resurselor”, 
pag. 127 


Strategia de dezvoltare economică a oraşului Câmpeni (publică pe site-ul Primăriei) 
e Puncte tari: industria prelucrării lemnului, agricultură, turism 


e Amenintare: punerea în exploatare la suprafață a minereurilor aurifere din zona pe sistemul 
prelucrării prin cianurare 


e Exemplu: în fabricile de mobilă din Apuseni lucrează peste 1.000 de angajaţi; principalul avantaj 
competitiv îl reprezintă lemnul ieftin din zonă; dispariţia a sute de hectare de păduri din zonă şi 
poluarea altor mii de hectare (zona de impact) duce la dispariţia avantajului competitiv; dispariţia 
şi poluarea a sute de hectare de păşuni din zonă duce la restrângerea drastică a activităţilor agricole 
(zootehnie, apicultură etc.) 


Impact social: studiu de caz Mina Marta, Waihi (Noua Zeelanda) 

e Mina Martha (Waihi, Noua Zeelandă) este oferit ca exemplu de "bune practici” chiar de către RMGC 


e Studiu de impact social realizat în 2009 de către cercetători de la Universitatea Queensland 
(Australia), chiar pentru compania Newmont (deținătoarea minei)'2: 


- O populaţie mult îmbătrânită în comparaţie cu media din regiune 
- O populaţie cu tendinţe de a părăsi localitatea în momentul închiderii exploatării (peste 50%!) 


- numardublu de probleme de sănătate mintală, invalizi si asistați sociali (reprezentând jumătatea 
din populaţia activă!) fata de localităţi similare din regiune 


- venituri sub media din regiune 
- educaţie sub media din regiune 
- probleme majore legate de violenţa în familie si consumul de alcool/ droguri. 


e Exemplul Minei Martha a stat la baza protestelor, din vara lui 2011, împotriva realizării altor proiecte 
similare în Noua Zeelandă 


e Înurma protestelor, în 2011, Guvernul din Noua Zeelandă a refuzat avizarea altor proiecte miniere 
de exploatare a aurului (în Regiunea Coromandel), unde zăcămintele de aur sunt evaluate la 60 de 
miliarde de dolari 


e La o lunä dupa decizia Guvernului din Noua Zeelandă de a stopa proiecte miniere de genul celui 
din Waihi, în august 2011, RMGC a organizat o escapadă cu jurnalişti români pentru a le prezenta 
acest proiect ca fiind unul model! 


Patrimoniu. Cercetare arheologica deficitara 


Fragmente din scrisoarea adresata de Beatrice Cauuet, profesorului loan Piso. Beatrice Cauuet a coordonat 
activitatea de cercetare din Masivul Cârnic": 


„De exemplu, in 2002, Dana Mihai a pus presiune pe noi să terminăm cercetarea pe Masivul Cârnic. 
Dar această zonă este una excepţional de bogată și am refuzat categoric (lucrurile sunt descrise în 
amănunt în raportul meu pe 2002). În cele din urmă, mi s-a permis să continui activitatea în Cârnic 
si în 2003. De altfel, am aflat că săpăturile de suprafaţă au fost încheiate prematur. Dar trebuie 
să ştiţi că suntem ţinuţi destul de departe de ceea ce se întâmplă cu adevărat” 


„Cred că este, de asemenea, necesar ca liderii altor echipe să refuze condiţiile de lucru și de cercetare 
inacceptabile. Sunt total de acord cu tine că cercetările arheologice de la Rosia Montană sunt 
făcute sub presiunea RMGC si, dacă nu suntem atenţi, va rămâne o parte a sitului nestudiata.” 


„De asemenea, cred că Ministerul Culturii este într-o poziţie dificilă, sub presiune constantă, 
probabil, de la Ministerul Industriei și RMGC. Dar Ministerul Culturii trebuie să-și amintească de 
misiunea lui privind protejarea și sporirea patrimoniului naţional” 


„Sunt gata de a menţine acest patrimoniu, inclusiv urmele activităţilor miniere de la Roșia 
Montană, excepţionale în Europa și în întreaga lume. Ca atare, consider că trebuie să fie 
conservate in cea mai mare parte si, evident, in situ” 


Monumentul funerar de la Hop Găuri (mausoleul) a fost descoperit DUPĂ ce se dăduse certificatul 
de descărcare arheologică pentru respectiva zonă (si doar datorită insistențelor unor arheologi care 
au înţeles că prima cercetare fusese expediată, superficială) 


În realitate, un procent infim din zona proiectului minier a fost cercetată 


Peste 150 de case aflate în proprietatea RMGC, unele chiar din centrul istoric, au fost demolate de 
către companie în ultimii ani! 


Patrimoniu. Valorificare alternativa. Studiu de caz - Blaenavon 


e Blaenavon este un oräsel din Sudul Tariii Galilor, care a cunoscut extremele, atât industrializarea, cat 
si de-industrializarea. Declinul de dupa 1990, cauzat de inchiderea minelor si inteprinderilor, a fost 
dramatic, in 2000 ramanand mai putin de 6.000 de locuitori (de la 20.000, in 1920). 


e Dupa anul 2000 a inceput un program ambitios de regenerare a zonei, bazat pe valorificarea 
patrimoniului cultural industrial. O componenta importanta a acestei strategii a fost includerea 
Blaenavon pe lista Patrimoniului Universal - UNESCO". 


e Fiecare etapa de includere pe lista UNESCO a fost privită cu scepticism, oameniii neavând încredere 
ca peisajul post-industrial, putin aträgätor, ar putea duce la un asemenea rezultat. Si totusi, acest 
lucru s-a întâmplat în anul 2000. Statutul oferit de UNESCO a fost catalizatorul obţinerii finantärilor 
necesare pentru reabilitarea si conservarea patrimoniului, pentru dezvoltarea unor trasee turistice, 
pentru comunicare si promovare. 


e Suma necesara punerii în practică a strategiei iniţiale nu este deloc una spectaculoasă: 35,5 milioane 
de euro (în medie, 3,5 milioane de euro/an). Banii au venit din finanţări europene și din partea 
autorităţilor naţionale. Rezultatele (în 2010, după 10 ani de la includerea pe lista UNESCO) sunt, 
însă, de-a dreptul impresionante: 


- Numeroase monumente au fost conservate, salvate si revalorizate ca muzee; 

- 500 de imobile restaurate; 

- 75% din centrul abandonat al localităţii a fost refăcut, 

- Peste 100 de locuri muncă/anual în construcţii; 

- 65 de locuri de muncă în turism; 

- 10 noi întreprinderi deschise; 

- sfârșitul perioadei de stagnare; 

- valoarea proprietăților a crescut cu 300% în 5 ani (peste media din Marea Britanie); 
- numărul turiştilor a crescut la 200.000 în 5 ani; 

- dezvoltarea Blaenavon e departe de a se fi încheiat. 


e IMPORTANT: Valoarea patrimoniului cultural industrial de la Blaenavon nu e nici pe departe 
comparabilă cu patrimoniul cultural de la Roşia Montană 


e IMPORTANT: Dezvoltarea localităţii Blaenavon bazată de valorificarea patrimoniului a avut efecte 
benefice pentru întreaga zonă, nu doar pentru localitate!5 

Patrimoniu. Valorificare alternativă. Studiu de caz - Rimetea 

e Rimetea este o fostă localitate minieră (s-a exploatat minereul de fier) din judeţul Alba, pe Valea 
Aiudului, nu departe de Roșia Montană 


e Dezvoltarea bazată pe turism a început în 1999, cu o primă pensiune deschisă aici, si pe baza unui 
program pe zece ani de conservare și restaurare a caselor de patrimoniu în valoare de 300.000 de 
dolari (30.000 de dolari/an) 


e În prezent sunt peste 50 de pensiuni acreditate în Rimetea 


e Rimetea concurează pentru prima poziţie, în fiecare an, cu Sovata în privința numărului de turiști 
maghiari din Ungaria care vin aici; la Rimetea vin turiști din întreaga Europă, dar si din alte tari din 
lume 


e jn satul Coltesti (aparținător de comuna Rimetea) s-a deschis, în 2012, o fabrică de prelucrare a 
laptelui, cu finanţare europeană (2 milioane de euro), care oferă 35 de locuri de muncă. Alte câteva 
sute de locuri de muncă sunt asigurate în fermele de pe Valea Aiudului, de unde fabrica din Coltesti 
achiziţionează laptele 


e Alte zeci de locuri de muncă sunt asigurate de serele de flori si pepinierele de pomi fructiferi din 
Coltesti 


e Pe Valea Ariesului (Albac, Garda, Sälciua, Arieseni, Scärisoara, Câmpeni etc.), unde dezvoltarea 
turistică nu a fost blocată, funcţionează deja sute de pensiuni 


e Fostul primar al Rosiei Montana, Virgil Narita, în prezent consilier judeţean si susținător al proiectului 
RMGC a afirmat de mai multe ori că "turimul nu este o alternativă de dezvoltare a zonei”. Narita 
deține o pensiune la doar 10 kilometri de Roșia Montană. 


e jn fabricile de mobilă din Câmpeni (6 km de Rosia Montană) lucrează peste 1.000 de angajați. 
Intenţia unuia dintre proprietarii acestora de a deschide o fabrică la Rosia Montană a fost blocată 
de Primăria localităţii. 


Patrimoniu. Valorificare alternativă - Rosia Montana 


În 2008, Asociaţia ARA a început lucrările de restaurare a Casei Parohiale Unitariene din Roşia 
Montană. Redeschisă în 2010, Casa Parohială Unitariană a devenit un centru cultural comunitar 
modern, în care au fost organizate școli de vară de arhitectură, conferințe științifice, proiecţii de 
filme, lecturi publice, concerte, expoziţii etc. 


Din 2012 a fost lansat programul "Adoptă o casă la Rosia Montana”'®, bazat pe donaţii în bani si 
materiale şi pe muncă voluntară, destinat restaurărilor caselor din Roşia Montană care aparţin 
localnicilor care nu vor să plece; în 2013 numărul voluntarilor veniţi pe șantierele programului a 
trecut de 100; S-au efectuat lucrări de restaurare la 7 clădiri, alte 6 urmând să fie incluse în program 
în anii următori 


În urma demersurilor societăţii civile, Rosia Montană a fost inclusă în programul european pilot 
"7 Most Endangered”! (care are ca obiect cele mai periclitate situri si monumente din Europa). 
Programul a fost iniţiat de către Europa Nostra (cea mai importantă fundaţie europeană din 
domeniul patrimoniului) si are susținerea Băncii Europene pentru Investiţii si a Băncii pentru 
Dezvoltare a Consiliului European. Până la finalul anului 2013, reprezentanţii Europa Nostra urmează 
să realizeze, în urma unei cercetări la fata locului, o strategie de dezvoltare a Roșiei Montana, bazată 
pe valorificarea patrimoniului cultural. 

Patrimoniu. Valorificare alternativă - Rosia Montana 


e Demersurile societăţii civile atrag, în fiecare an, îndeosebi la FânFest, mii de turiști (6.000 doar in 
august 2013). În 2007, în Rosia Montană nu exista nicio pensiune. În 2010, la prima ediţie FânFest 
desfăşurată în sat, localnicii au oferit 100 de locuri de cazare. În 2013, numărul locurilor de cazare 
oferite de localnici a trecut de 200, la care s-au adăugat alte 500 de locuri de campare; o parte 
importantă a participanţilor la FânFest s-au cazat la pensiunile și hotelurile din Câmpeni, Abrud și 
alte localităţi din zonă. 


e SOCIETATEA CIVILĂ A DOVEDIT CĂ ARE CAPACITATEA, CALIFICAREA, ENERGIA ȘI VOINȚA 
NECESARE PENTRU A SUSȚINE O DEZVOLTARE ALTERNATIVĂ A ROȘIEI MONTANA ȘI A ZONEI 


e În mod constant, prin declaraţii, comunicate si chiar proteste regizate, reprezentanţii RMGC le 
transmit turiștilor că "nu au ce căuta la Roşia Montană”; asta chiar dacă, în același timp, afirmă că ei 
susțin si dezvoltarea turistică în paralel cu mineritul! 


e Chiar dacă au renovat câteva clădiri din Roșia Montană, acestea NU au fost incluse în circuitul 
turistic, în ciuda declaraţiilor oficiale; aceste clădiri sunt folosite de către șefi ai companiei și pe post 
de "camere de oaspeţi” ale companiei. Nimic nu împiedică RMGC să includă deja aceste case în 
circuitul turistic încă de acum! 


Garantiile si asigurarile proiectului minier 


Garantiile de mediu si asigurările proiectului minier reprezintă două lucruri distincte: primul se 
referă la suma (teoretică) necesară pentru refacerea mediului distrus de proiectul minier, al doilea la 
sumele necesare pentru a asigura proiectul minier (pe durata exploatării) împotriva unor accidente 
grave si calamitäti naturale 


Garantiile de mediu 


RMGC avansează suma de 135.000 de milioane de dolari ca și garanţii de mediu. Suma reprezintă 
o medie calculată la nivel mondial (aproximativ 100.000 de dolari/hectar) în cazul unor proiecte 
miniere asemănătoare (incluzând proiecte care functioneza în deserturile din Australia sau 
Sierra Nevada, din zonele îngheţate si putin locuite de dincolo de Cercul Polar, în zonele cu reţea 
hidrografică si climă mult deosebite de cele de la Roșia Montană). Popularea din zona Munţilor 
Apuseni, rețeaua hidrografică si clima zonei, plasează proiectul de la Roșia Montană MULT PESTE 
MEDIE. 


Conform studiilor cercetătorilor australieni, garanţiile de mediu din Canada (în zone asemănătoare 
ca si climă si reţea hidrografică cu Rosia Montană) sunt de 5 ori mai mari decât cele din Australia'® 


Garantiile de mediu promise de RMGC se aplică doar pe amprenta proiectului (aproximativ 1.300 
de hectare), nu pe întreaga zonă de impact a proiectului, care e de 5 (cinci) ori mai mare. 


Conform proiectului, garanţiile de mediu nu se constituie integral de la început, ci anual. Nu există 
însă nicio garanţie că exploatarea va dura 17 ani! 


IMPORTANT: Garantiile de mediu nu asigură readucerea mediului la situaţia anterioară (climă, reţea 
hidrografică, faună etc.). Studii realizate după astfel de ecologizări în urma exploatărilor de cărbune 
(fără cianură şi metale grele!) în carieră de deschisă din Munţii Apalași arată că, în mod real, dacă nu 
se mai întâmplă nimic, mediul are nevoie de câteva sute de ani pentru a se reface'°. 


Asigurärile proiectului. Sau lipsa lor 


e Gabriel Resources nu are o asigurare a proiectului minier. În luna mai 2013, unul dintre cei mai mari 
asiguratori la nivel mondial, Grupul Allianz a refuzat să asigure proiectul minier. 


e Gabriel Resources recunoaște, în propriile documente, că “nu este întotdeauna posibil să fii pe 
deplin asigurat”: 


"Gabriel deţine o asigurare pentru a o proteja împotriva unor riscuri legate de operaţiunile sale actuale în 
sumele pe care aceasta consideră că este rezonabil, în funcţie de circumstanţele fiecărui risc identificat. 
Gabriel poate alege, cu toate acestea, să nu se asigure împotriva unor riscuri din cauza primelor mari sau 
pentru diverse alte motive. În cursul de explorare, dezvoltare și producţie a proprietăţilor minerale, pot să 
apară anumite riscuri, în special neașteptate sau neobişnuite, cum ar fi condiţiile geologice de operare, 
inclusiv explozii în stâncă, falii și peșteri în stâncă, incendii, inundaţii și cutremure. Nu este întotdeauna 
posibil să fii asigurat pe deplin împotriva acestor riscuri, din cauza primelor mari sau din alte motive. În cazul 
în care astfel de riscuri apar, profitabilitatea sa pe viitor ar putea fi redusă sau eliminată; poate apărea la 
creşterea costurilor si o scădere a valorii titlurilor de valoare Gabriel” - "Discuţii si Analize de Management”, 
document Gabriel Resources, din 10 martie 2010 


e IMPORTANT: Oeventuală (dar putin probabilă) asigurare a proiectului minier acoperă doar perioada 
acestuia. Asigurările pentru diferite calamitäti naturale sau accidente ulterioare proiectului minier 
(la iazul de decantare și/sau haldele de steril) vor rămâne, pe sute de ani, în sarcina statului român. 

Ecologizarea fostelor exploatari de stat va fi plätitä de catre Romania 


e Obligatia de a suporta costurile lucrărilor de ecologizare a fostelor exploatări miniere de stat îi 
revine României. Acest lucru este prevăzut expres si în Contractul de societate al RMGC, si în cel de 
licenţă. 


Contractul de societate al RMGC, art. 5.7. aliniatul 1: "Urmare a transferului licenţelor de 
concesiune miniere pentru Proiecte de la Minvest catre Societate, până la mutarea de 
către Minvest a echipamentelor si instalaţiilor respective, Minvest rămâne răspunzătoare 
pentru operaţiunile sale în perimetrele respective, precum și pentru eventualele 
pagube produse mediului ca rezultat al activităţilor desfășurate în perimetre până la 
data mutării echipamentelor şi instalaţiilor, dar care sunt identificate și/sau produc 
efecte dupa această data.” 


Licenţă, art. 7.1.2.: "După transferul acestei licenţe către EUROGOLD RESOURCES S.A 
(devenită, ulterior, RMGC)., conform art. 7.1.5 al prezentei licenţe: a) Toate costurile, chetuielile 
si obligatiile de demontare si evacuare a echipamentelor si instalatiilor companiei MINVEST 
S.A. din cadrul perimetrului descris în Anexa B vor fi suportate de către MINVEST S.A.; b) 
Toate costurile, cheltuielile si obligaţiile de reabilitare provocate mediului prin activitatea 
de exploatare, conform art. 16.1.4. al prezentei licenţe vor fi suportate integral de către 
MINVEST S.A’ 


Licenţă, art. 16.1.4.: "MINVEST S.A. va fi răspunzător pentru toate daunele aduse mediului 
înconjurător ca urmare a activităților de exploatare desfășurate înaintea efectuării 
transmiterii licenţei si ale căror consecinţe negative pentru mediu se întind și după momentul 
transferului licenţei” 


e Așadar, chiar dacă RMGC va efectua lucrări de ecologizare pentru daunele de mediu cauzate de 
fostele exploatări, plata acestora va fi suportată tot de către statul român. Clauze asemănătoare au 
fost prevăzute și în cadrul privatizării Petrom. OMV Petrom a efectuat ulterior lucrări de ecologizare, 
după care, in 2008, a pus pe masa României o factură de 511 milioane de euro (peste 75% din prețul 
încasat de stat la privatizarea companiei). Legat de recuperarea acestor costuri, OMV Petrom a dat 
statul român în judecată, în 2012, la Curtea Internaţională de Arbitraj de la Paris% 


e Prin HG nr.644/2007, Guvernul a prevăzut pentru închiderea minei Rosia Montană suma de 98.7 
milioane de lei. Până în 2012, prin Conversmin (companie de stat) au fost alocati și cheltuiţi la Roșia 
Montană pentru aceste lucrări 16,95 milioane de lei. Doar într-un singur an, Curtea de Conturi a 
acuzat Conversmin de deturnare de fonduri în valoare de 19,38 milioane de lei?!” 

"Beneficiile” statului roman 


INTER-CORPORATE RELATIONSHIPS 


The diagram below sets forth the inter-corporate relationship between the Company and its subsidiaries. 
For each subsidiary, the jurisdiction of incorporation, the percentage of voting securities or ownership 
held by the Company and the principal mineral properties owned is illustrated below: 


Gabriel Resources 99.55% 


Ltd. (Yukon, Canada) 


RMGold(Services) 
Ltd. (UK) 


el Finance 


Gabriel Resources 
(Barbados) Ltd. 
(Barbados) 


GabrielResources 
(Netherlands) B.V. 
(Netherlands) 


Gabriel Resources 
Uersey) Ltd. 
(ersey) 


Rosia Montana Gold) 
Corporation S.A. 
(Romania) 


0.22% 


Minvest S.A 
(Romania) 


e Beneficiile vehiculate de propaganda RMGC sunt ficțiuni demagogice. 


e Romania nu are o industrie care să utilizeze aurul ca materie primă si nici o piață artizanală foarte 
dezvoltată de bijuterii din aur. Exploatarea aurului nu generează dezvoltări pe orizontală și/sau 
verticală 


e Cea mai mare parte a tehnologiei și materiilor prime necesare realizării proiectului minier (utilaje, 
aparatură, cianură etc.) vor fi importate. În licenţă se prevede expres că importurile necesare 
realizării proiectului minier vor fi scutite de taxe. 


e  Celmaiimportantcapitolde cheltuieli din România (500 de milioane de dolari) vizează achiziţionarea 
de energie electrică. Apariţia unui energofag în industria românească NU ESTE UN BENEFICIU. Acest 
lucru va genera costuri suplimentare cu energia pentru milioane de utilizatori casnici și sute de mii 
de IMM-uri. Tendinţa mondială este de a reduce consumul de energie electrică, nu de a-l crește. 
Cel mai probabil, principalele beneficii ale consumului de energie vor ajunge în conturile unui 
intermediar. 


e RMGCselaudăcăa “investit” până acum peste aproape 500 de milioane USD în proiectul minier. De 
această sumă comunitatea locală a beneficiat într-o foarte mică măsură (câteva case renovate și alte 
peste 150 demolate, un teren sintetic de sport, nămolul scos din câteva galerii romane, o cercetare 
arheologică sumară etc.). Cine a beneficiat de restul banilor? Cine va beneficia în continuare de 
“investiţii”? 


e Schema lui Gabriel Resources “garantează” un singur lucru: că statului român îi va imposibil să 
urmărească eventualul profit la care ar avea dreptul conform participatiei. Astfel, Gabriel Resources, 
cu sediul în Yukon (Canada), deţine în proporţie de 100% subsidiara Gabriel Resources cu sediul 
în Insulele Barbados, care deţine subsidiara Gabriel Resources cu sediul în Olanda, care deţine 
subsidiara Gabriel Resources cu sediul în Insulele Jersey, care deţine 80,69% din RMGC. La capătul 
„lanţului trofic” se află exploatările de la Roşia Montană si Bucium si partea română — Minvest. Cu 
precizarea că Rom Aur SRL, deţinută de Gabriel Resources Olanda, unde, după cum se poate vedea, 
statul român nu mai deţine nicio acţiune (!), are licenţă de explorare la Baisoara (jud. Cluj). Schița de 
mai sus provine din raportul anual al Gabriel Resources pentru anul 2012. 

llegalitätile din Afacerea Rosia Montana si statul de drept 


e Prin mai multe hotărâri judecătorești definitive, certificatul de urbanism, certificatul de descărcare 
de sarcină arheologică și Planul Urbanistic General (PUG) al Roșiei Montana au fost anulate de 
instanţe. Autorităţi publice si nationale (Consiliul Local, Consiliul Judeţean si Ministerul Culturii) au 
încălcat aceste hotărâri judecătoreşti definitive, eliberând alte acte care să le înlocuiască pe cele 
anulate de instanţele judecătorești. 


e Această situație reprezintă o încălcare gravă a principiilor unui stat de drept. Printr-o poziție 
exprimată de fostul ministrul al Justiţiei, Cătălin Predoiu, și publică pe site-ul Ministerului, se 
reconoaste această stare de fapt, care e catalogată însă ca fiind... o exceptie!??* 


e Amenintarile cu procesele și eventualele despăgubiri pe care Gabriel Resources ar urma să le solicite 
dacă proiectul nu va fi avizat nu au susţinere. Faptul că Gabriel nu a reușit să realizeze un proiect 
care să respecte legile din România nu este un lucru imputabil statului român. 


e Indiferent de ce prevede contractul încă secretizat, reprezentanții statului român nu se puteau 
obliga să încalce legea. Dacă astfel de prevederi sunt prevăzute în contract, acestea SUNT NULE. 
Pentru că niciun contract (și/sau nicio clauză a acestuia) nu produce efecte atâta timp cât încalcă 
legile unui stat (sau astfel spus, persoanele care au semnat contractul nu puteau oferi mai mult 
decât le permitea legea să ofere). 


e IMPORTANT: doar dacă proiectul de lege specială va fi aprobat de Parlament (oferind o 
teoretică acoperire legală proiectului minier), statul român riscă să plătească despăgubiri. 


e Aprobarea unei legi care prevede exceptarea, ignorarea și încălcarea altor legi în vigoare va 
avea un efect negativ uriaș la nivel social, dinamitând încrederea cetăţenilor în însăși ideea 
si conceptul de lege. 

